

 **KRETINGOS RAJONO SAVIVALDYBĖS TARYBA**

**SPRENDIMAS**

**DĖL KELEIVIŲ VEŽIMO REGULIARIAIS REISAIS VIETINIO SUSISIEKIMO MARŠRUTAIS TARIFŲ DYDŽIŲ NUSTATYMO**

2017 m. lapkričio 30 d. Nr. T2-294

Kretinga

 Vadovaudamasi Lietuvos Respublikos kelių transporto kodekso 16 straipsnio 2 dalimi, Lietuvos Respublikos vietos savivaldos įstatymo 16 straipsnio 2 dalies 37 punktu bei atsižvelgdama į UAB Kretingos autobusų parko 2017-10-13 raštą Nr. V4-192 ir UAB ,,Kelista“ 2017-10-03 prašymą, Kretingos rajono savivaldybės taryba n u s p r e n d ž i a:

 1. Nustatyti:

 1.1. keleivio nuvažiuoto vieno kilometro vietinio (priemiestinio) reguliaraus susisiekimo maršrutu kainą (be PVM):

 1.1.1. maršrutu Kretinga–Klaipėda – 0,061 Eur, Klaipėda–Kretinga – 0,061 Eur;

 1.1.2. maršrutu Kretinga–Palanga – 0,07 Eur, Palanga–Kretinga – 0,07 Eur.

 1.2. maršrutinio taksi vienkartinio bilieto kainą (su PVM):

 1.2.1. maršrutinio taksi Kretinga–Klaipėda – 1,50 Eur, Klaipėda–Kretinga – 1,50 Eur;

 1.2.2. maršrutinio taksi Kretinga–Palanga – 1,10 Eur, Palanga–Kretinga – 1,10 Eur.

 1.3. mažiausią vienkartinio bilieto kainą vietinio (priemiestinio) reguliaraus susisiekimo maršrutuose, nurodytuose 1.1.1 ir 1.1.2 punktuose, – 0,50 Eur (su PVM).

 2. Terminuotų (mėnesinių) vardinių bilietų kainoms taikyti 20 % nuolaidą.

 3. Vienkartinių važiavimų bilietų ir terminuotų (mėnesinių) vardinių bilietų galutinės kainos apvalinamos po kablelio iki dešimčių, neviršijant nustatytų tarifų.

 4. Pripažinti netekusiais galios Kretingos rajono savivaldybės tarybos 2014 m. spalio 30 d. sprendimo Nr. T2-289 ,,Dėl keleivių vežimo reguliaraus vietinio (miesto ir priemiesčio) susisiekimo maršrutais tarifų dydžių nustatymo“ 1 punktu patvirtintų Keleivių vežimo reguliariais vietinio (priemiesčio) susisiekimo maršrutais tarifų dydžių 18 ir 19 punktus.

 5. Skelbti šį sprendimą Teisės aktų registre ir Kretingos rajono savivaldybės interneto svetainėje.

 6. Sprendimo 1–4 punktai įsigalioja nuo 2018 m. sausio 1 d.

Savivaldybės meras Juozas Mažeika

Antanas Viskontas